text: [{"text_idx": "#000000", "text": "14 a\u0301ra gamla Karen doy\u00f0i eftir ney\u00f0t\u00f8ku"}, {"text_idx": "#000001", "text": "Forsi\u0301\u00f0aSkundma\u0301l14 a\u0301ra gamla Karen doy\u00f0i..."}, {"text_idx": "#000002", "text": "14 a\u0301ra gamla Karen var\u00f0 sum skilst ney\u00f0tikin i\u0301 sku\u0301lanum. Hon doy\u00f0i seinni av avleiddari sju\u0301ku. Eingin er nakranti\u0301\u00f0 drigin til svars fyri mor\u00f0i\u00f0. Krev r\u00e6ttvi\u0301si fyri Karen og tey avvar\u00f0andi."}, {"text_idx": "#000003", "text": "Tann 22. juni 2021 anda\u00f0ist Karen-Happuch Aondodoo Akpagher i\u0301 heiminum i\u0301 Nigeria av avleiddari sju\u0301ku eftir eina ney\u00f0t\u00f8ku."}, {"text_idx": "#000004", "text": "Ney\u00f0t\u00f8kan fo\u0301r sum skilst fram i\u0301 sku\u0301lanum hja\u0301 henni, men eingin er nakranti\u0301\u00f0 drigin til svars fyri brotsger\u00f0ina."}, {"text_idx": "#000006", "text": "Ho\u0301ast tali\u00f0 a\u0301 gentum og kvinnum i\u0301 Nigeria, sum ver\u00f0a ney\u00f0tiknar ella eru fyri \u00f8\u00f0rum kynsligum valdsger\u00f0um, er risasto\u0301rt, hava myndugleikarnir onganti\u0301\u00f0 u\u0301tvega\u00f0 a\u0301li\u0301tandi hagt\u00f8l um kynsligan har\u00f0skap."}, {"text_idx": "#000007", "text": "Nu\u0301 skulu nigerianskir myndugleikar taka ney\u00f0ug stig."}, {"text_idx": "#000008", "text": "andla\u0301ti\u00f0 hja\u0301 Karen ver\u00f0ur gj\u00f8lla kanna\u00f0,\nat tey, sum hava a\u0301byrgdina, koma fyri r\u00e6ttin,\nog at myndugleikarnir beinanvegin taka ney\u00f0ug stig til at verja gentur og kvinnur fyri kynsligum har\u00f0skapi."}, {"text_idx": "#000009", "text": "Krev r\u00e6ttvi\u0301si fyri Karen og tey avvar\u00f0andi. Skriva undir a\u0301taki\u00f0!"}, {"text_idx": "#000010", "text": "Tey seku sleppa undan revsing"}, {"text_idx": "#000011", "text": "Skuggat\u00f8lini eru sto\u0301r, ti\u0301 i\u0301 Nigeria ver\u00f0a flestu valdsger\u00f0ir onganti\u0301\u00f0 melda\u00f0ar til l\u00f8gregluna. Samb\u00e6rt t\u00f8lum hja\u0301 myndugleikunum fra\u0301 2019 eru tv\u00e6r millio\u0301nir gentur og kvinnur hv\u00f8rt a\u0301r fyri valdsger\u00f0um. Hesi t\u00f8lini eru to\u0301 merkt av sto\u0301rari o\u0301vissu."}, {"text_idx": "#000012", "text": "Sera fa\u0301ar ney\u00f0t\u00f8kur og valdsger\u00f0ir ver\u00f0a melda\u00f0ar til l\u00f8gregluna, og av teimum fa\u0301u, sum ver\u00f0a melda\u00f0ar, enda uppaftur f\u00e6rri vi\u00f0 do\u0301mi. Gerningsmenninir sleppa ofta undan revsing, eins og gerningsma\u00f0urin hja\u0301 Karen er sloppin."}, {"text_idx": "#000013", "text": "Nigerianskir myndugleikar skulu gera alt, sum teir kunnu, fyri at draga tey, sum hava a\u0301byrgdina av andla\u0301tinum hja\u0301 Karen, til svars."}, {"text_idx": "#000014", "text": "Krev r\u00e6ttvi\u0301si fyri familju og vinfo\u0301lk. Skriva undir a\u0301taki\u00f0!"}, {"text_idx": "#000015", "text": "I\u0301 no\u0301gvum statum i\u0301 Nigeria er ta\u00f0 o\u0301gvuliga trupult at sleppa undir l\u00e6knahond ella fa\u0301a l\u00f8gfr\u00f8\u00f0iliga hja\u0301lp eftir eina kynsliga valdsger\u00f0."}, {"text_idx": "#000016", "text": "I\u0301 hesi Amnesty-fra\u0301grei\u00f0ingini ber til at lesa meira um allar for\u00f0ingarnar, sum ney\u00f0tikin i\u0301 Nigeria renna seg i\u0301."}, {"text_idx": "#000017", "text": "Undir afturlatingini i\u0301 2020 vaks tali\u00f0 a\u0301 skra\u0301settum ney\u00f0t\u00f8kum og kynsligum valdsger\u00f0um \u2013 ikki bara i\u0301 Nigeria, men um allan heimin. Hetta elvdi til no\u0301gv kjak a\u0301 sosialum mi\u00f0lum i\u0301 Nigeria, og myndugleikarnir settu landi\u00f0 i\u0301 undantaksst\u00f8\u00f0u orsaka\u00f0 av \u00f8llum s\u00f8gunum um kynsligar valdsger\u00f0ir."}, {"text_idx": "#000018", "text": "I\u0301 verki hava myndugleikarnir i\u0301 Nigeria to\u0301 ikki gj\u00f8rt sto\u0301rvegis fyri at verja gentur og kvinnur fyri kynsligum har\u00f0skapi. A\u0301setingarnar i\u0301 revsilo\u0301gini um ney\u00f0t\u00f8ku eru o\u0301ti\u0301\u00f0arho\u0301skandi og ver\u00f0a n\u00e6rum ikki bru\u0301ktar. Fo\u0301lk i\u0301 Nigeria, sum hava uppliva\u00f0 at ver\u00f0a ney\u00f0tikin, og sum Amnesty hevur hitt a\u0301 ma\u0301li, siga fra\u0301 ey\u00f0my\u0301kjandi l\u00f8gregluavhoyringum, har i\u00f0 tey ver\u00f0a vi\u00f0farin, sum hava tey sja\u0301lv gj\u00f8rt okkurt revsivert."}, {"text_idx": "#000019", "text": "Ta\u00f0 er vanligur hugbur\u00f0ur i\u0301 samfelagnum, at tey, sum hava veri\u00f0 fyri kynsligum valdsger\u00f0um, sja\u0301lv hava skyldina. Hetta ger eisini si\u0301tt til, at tey flestu, sum hava uppliva\u00f0 at ver\u00f0a ney\u00f0tikin, sannli\u0301kt onganti\u0301\u00f0 tosa um brotsger\u00f0ina, sum teimum hevur veri\u00f0 fyri. Ti\u0301 er i\u0301 veruleikanum n\u00e6stan vissa fyri at sleppa undan revsing fyri ney\u00f0t\u00f8ku i\u0301 Nigeria."}, {"text_idx": "#000020", "text": "Amnesty-fra\u0301grei\u00f0ing avdu\u0301kar valdsger\u00f0ir um alt Nigeria"}, {"text_idx": "#000021", "text": "Ein 22 a\u0301ra gomul li\u0301vfr\u00f8\u00f0ilesandi, Vera Uwaila Omosuwa, var\u00f0 ney\u00f0tikin i\u0301 eini kirkju n\u00e6rindis heiminum. Hon doy\u00f0i nakrar dagar seinni av avleiddari sju\u0301ku."}, {"text_idx": "#000022", "text": "Ein 18 a\u0301ra gomul genta, Barakat Bello, var\u00f0 sum skilst ney\u00f0tikin, ta\u0301 i\u00f0 heimi\u00f0 hja\u0301 henni var\u00f0 r\u00e6nt. Hon var\u00f0 seinni myrd vi\u00f0 eini masketu."}, {"text_idx": "#000023", "text": "Ein 11 a\u0301ra gomul genta, Favour Okechukwu, var\u00f0 ho\u0301pney\u00f0tikin, til hon doy\u00f0i."}, {"text_idx": "#000024", "text": "Ein 70 a\u0301ra gomul kona (navni\u00f0 o\u0301kent) var\u00f0 ney\u00f0tikin."}, {"text_idx": "#000025", "text": "Ein seks a\u0301ra gomul genta (navni\u00f0 o\u0301kent) doy\u00f0i eftir at vera ney\u00f0tikin."}, {"text_idx": "#000026", "text": "Tryggja myndugleikarnir, at fari\u00f0 ver\u00f0ur at kanna kynsligar valdsger\u00f0ir, og ver\u00f0a gerningsmenninir drignir til svars, so kunnu vit vo\u0301nandi sum fra\u0301 li\u0301\u00f0ur fara at ho\u0301ma eina framti\u0301\u00f0, har i\u00f0 kynstreyta\u00f0ur har\u00f0skapur ikki longur ver\u00f0ur go\u0301\u00f0tikin i\u0301 Nigeria."}, {"text_idx": "#000027", "text": "Nigeria hevur samb\u00e6rt altjo\u0301\u00f0ar\u00e6tti skyldu til at taka \u00f8llum ney\u00f0ug stig til at for\u00f0a fyri ney\u00f0t\u00f8ku og valdsger\u00f0um og samstundis kanna, revsa og veita endurgjald fyri kynstreyta\u00f0an har\u00f0skap."}, {"text_idx": "#000028", "text": "Amnesty krevur ti\u0301, at nigerianskir myndugleikar:"}, {"text_idx": "#000029", "text": "syrgja fyri, at andla\u0301ti\u00f0 hja\u0301 Karen-Happuch Aondodoo Akpagher ver\u00f0ur gj\u00f8lla kanna\u00f0, so at tey seku kunnu ver\u00f0a drigin til svars,\nkanna allar fra\u0301bo\u00f0anir um ney\u00f0t\u00f8ku gj\u00f8lla og o\u0301heft,\ntryggja, at landsins lo\u0301gir geva so gott grundarlag sum gj\u00f8rligt fyri at r\u00e6ttars\u00f8kja fyri kynsligar valdsger\u00f0ir, og tryggja ney\u00f0tiknum endurgjald,\nsyrgja fyri, at ney\u00f0tikin fa\u0301a ta l\u00f8gfr\u00f8\u00f0i- og l\u00e6knahja\u0301lpina, eisini sa\u0301larfr\u00f8\u00f0ihja\u0301lp, sum teimum t\u00f8rvar, og"}, {"text_idx": "#000030", "text": "tryggja, at tey, sum ver\u00f0a a\u0301k\u00e6rd fyri kynsligar valdsger\u00f0ir, fa\u0301a r\u00e6ttvi\u0301san r\u00e6ttargang i\u0301 samsvari vi\u00f0 altjo\u0301\u00f0a kr\u00f8v."}, {"text_idx": "#000031", "text": "Hv\u00f8r einst\u00f8k undirskrift ger si\u0301tt til at leggja try\u0301st a\u0301 nigerianskar myndugleikar. Tess fleiri skriva undir, tess st\u00f8rri try\u0301st leggja vit, og tess st\u00f8rri ver\u00f0a sannli\u0301kindini fyri, at myndugleikarnir fara at verja gentur og kvinnur fyri kynsligum har\u00f0skapi i\u0301 framti\u0301\u00f0ini."}, {"text_idx": "#000033", "text": "Eg krevji, at nigerianskir myndugleikar verja gentur og kvinnur fyri ney\u00f0t\u00f8ku."}, {"text_idx": "#000035", "text": "Gjaldstreytir Privatli\u0301vspolitikkur og farspor 3D Secure"}, {"text_idx": "#000045", "text": "Si\u0301 meira upply\u0301singar a\u0301 okkara si\u0301\u00f0u um privatli\u0301vspolitikk"}]